რევაზ_ქავთარაძე
სამეცნიერო მოღვაწეობა
საერთაშორისო მნიშვნელობის წვლილი შეიტანა მეცნიერების, კერძოდ თბოენერგეტიკისა და მანქანათმშენებლობის ისეთი დარგის განვითარებაში როგორიცაა ძრავთმშენებლობა. რ. ქავთარაძის სამეცნიერო მოღვაწეობა ჯეროვნად არის შეფასებული სხვადასხვა ქვეყნების ცნობილი სამეცნიერო ცენტრების მიერ. სამეცნიერო სამუშაოების შესასრულებლად, აგრეთვე ლექციების კურსის წასაკითხად, მრავალგზის იყო მიწვეული საზღვარგარეთის ცნობილ სამეცნიერო ცენტრებში: მიუნხენის ტექნიკურ უნივერსიტეტში (1990-1991, 1995, 1999-2000, 2004, 2009, 2011,2014 წლებში); როსტოკის უნივერსიტეტში (1986-1987, 1994-1995, 2000 წლებში), პეკინის ტექნოლოგიურ უნივერსიტეტში (1998, 2001, 2018 წლებში), ბრაიტონის უნივერსიტეტში (2003, 2008 წლებში). კონტრაქტით თანამშრომლობდა ძრავთმშენებელ ფირმებთან „Daimler Benz“ (199), „MAN“ (2000), „ООО КамАЗ“, „ООО ЗМЗ“, „ВНИИГАЗ“ (1982-2011) და სხვ. სამჯერ აქვს მინიჭებული გერმანიის აკადემიური კონტაქტების სამსახურის (DAAD) სტიპენდია (1990, 1994, 2000 წლებში). მონოგრაფიული სახის სახელმძღვანელოსათვის — რ. ქავთარაძე, „ლოკალური თბოცვლა დგუშიან ძრავებში“ (გამოიცა 2001, 2007 და 2016 წლებში)-მიენიჭა მოსკოვის ბაუმანის სახელობის ტექნიკური უნივერსიტეტის პრემიის ლაურეატის წოდება (2002). ეს პრესტიჟული პრემია 1948 წლიდან ენიჭებათ საუკეთესო ნაშრომებს ტექნიკის მეცნიერებათა დარგში. აღნიშნული სალექციო კურსი შექმნილია რ. ქავთარაძის მიერ და უშუალოდ ეყრდნობა მის მიერ ჩატარებული კვლევის შედეგებს. ეს ნაშრომი, აგრეთვე წიგნი რუსულ ენაზე — რ. ქავთარაძე, „ძრავების თეორია. სპეციალური თავები (გამოიცა 2008 და 2016 წლებში)“ — წარმოადგენენ ძირითად სახელმძღვანელოებს მაგისტრების მოსამზადებლად ტექნიკური უნივერსიტეტებისათვის რუსეთში და აღმოსავლეთ ევროპის ქვეყნებში. რ. ქავთარაძე ავტორია მონოგრაფიების „Теплофизические процессы в дизелях, конвертированных на природный газ и водород“. Москва, (2011) და "ივანე ნიკურაძე. მითი და სინამდვილე", თბილისი. (2023)", რომელშიც გამოჩენილი ქართველი ჰიდროდინამიკოსის მოღვაწეობაა გაანალიზებული. თანაავტორობით გამოცემული აქვს აგრეთვე მონოგრაფიები: „Исследование  процессов газообмена и теплообмена в дизелях методами математического и физического моделирования“, Тбилиси, (1986); „Combustion and Atmospheric Pollution“.Semenov Memorial.Torus Press Ltd (2003); „Авиационные двигатели и силовые установки“. 2-ое издание,Москва (2010), "Innovative Methods for Improvement of Technical, Economic and Ecological Efficiency of Motor Cars", New-York (2015); "წყალბადის ენერგეტიკა - ცივილიზაციის გლობალური პრობლემების გადაჭრის გზა",თბილისი, (2022);  "წყალბადის დიზელის სამუშაო პროცესის კვლევა", თბილისი, (2022) და სხვ. ავტორია სტატიებისა ისეთ ცნობილ ენციკლოპედიურ გამოცემებში, როგორიცაა "EOLSS-Encyclopedia of Life Support Sestems", New York, Paris, London, (2005) და "Машиностроение", Москва, 2013.  ძრავების თეორიაში ფართოდ არის ცნობილი რ. ქავთარაძის ფორმულები, რომლებიც  საწვავის თვითაალების შეფერხების პერიოდის და წვის კამერაში თბოგაცემის კოეფიციენტის საანგარიშოდ გამოიყენებიან. ამ ფორმულების ანალიზი აღწერილია უცხოელ მეცნიერთა მიერ გამოცემულ მრავალ სამეცნიერო ნაშრომში, მათ შორის ცნობილ ამერიკულ მონოგრაფიაში Lieuwen T.,Yang V., Yetter R. Synthesis Gas Combustion. Fundamentals and Applications. CRC Press, New York (2010). გამოქვეყნებული აქვს 250-ზე მეტი სამეცნიერო ნაშრომი, მათ შორის 15 მონოგრაფია და სახელმძღვანელო. მისი ნაშრომები გამოქვეყნებულია საქართველოში, აშშ-ში, გერმანიაში, ინგლისში, ჩეხეთში, ჩინეთში, რუსეთში და სხვა. სამეცნიერო სკოლის შემქმნელი და ხელმძღვანელი მიმართულებებით: „ლოკალური თბოცვლა დგუშიან ძრავებში“, „ძრავების ეკოლოგიური მაჩვენებლების გაუმჯობესება“. მისი ხელმძღვანეობით დაცულია 23 სადოქტორო და საკანდიდატო დისერტაცია. რუსეთის მეცნიერებათა აკადემიის თბოცვლის თეორიის ნაციონალური კომიტეტის წევრი (2005 წლიდან), სარედაქციო კოლეგიის წევრი საერთაშორისო სამეცნიერო-ტექნიკური ჟურნალების „Транспорт на альтернативном топливе“, „Инженерный журнал: наука и инновации“ (ელექტრონული სამეცნიერო-ტექნიკური გამოცემა) და სხვა.